PATVIRTINTA

Marijampolės Rimanto Stankevičiaus

pagrindinės mokyklos direktoriaus

2017 m. kovo 17 d. įsakymu Nr. V-21

**PATYČIŲ PREVENCIJOS IR INTERVENCIJOS VYKDYMO**

**MARIJAMPOLĖS RIMANTO STANKEVIČIAUS PAGRINDINĖJE MOKYKLOJE TVARKOS APRAŠAS**

**I. BENDROSIOS NUOSTATOS**

1. Patyčių prevencijos ir intervencijos vykdymo Marijampolės Rimanto Stankevičiaus pagrindinėje mokykloje tvarkos aprašo (toliau – Tvarkos aprašas) paskirtis – padėti mokyklai užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.

2. Tvarkos aprašas nustato patyčių stebėsenos, prevencijos ir intervencijos vykdymą Marijampolės Rimanto Stankevičiaus pagrindinėje mokykloje (toliau – Mokykla).

3. Tvarkos aprašas remiasi šiais principais:

3.1. į patyčias būtina reaguoti nepriklausomai nuo jų turinio (dėl socialinės padėties, lyties, seksualinės orientacijos, negalės, religinės, tautinės, rasinės priklausomybės, išskirtinių bruožų ar kt.) ir formos;

3.2. kiekvienas mokyklos administracijos atstovas, mokytojas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;

3.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų bei nepriklausomai nuo besityčiojančiųjų ar patiriančių patyčias amžiaus ir pareigų.

4. Visi mokyklos darbuotojai turi būti supažindinti su mokyklos patyčių prevencijos ir intervencijos vykdymo tvarka, ją įgyvendinančiais dokumentais pasirašytinai (1 priedas). Mokinių tėvus (globėjus/rūpintojus) klasių auklėtojai supažindina pirmojo mokinių tėvų (globėjų/rūpintojų) susirinkimo metu (prasidėjus naujiems mokslo metams). Mokinius klasių auklėtojai supažindina klasių valandėlių metu prasidėjus naujiems mokslo metams (rugsėjo mėn.) pasirašytinai; mokiniai pasirašo iš elektroninio dienyno atspausdintuose klasės instruktažo lapuose.

5. Tvarkos apraše vartojamos sąvokos:

5.1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):

5.1.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

5.1.2. fizinės patyčios (smurtas): mušimas, spardymas, spaudimas, dusinimas, užkabinėjimas, turtinė žala ir kt.;

5.1.3. socialinės patyčios: socialinė izoliacija arba tyčinė atskirtis, gandų skleidimas ir kt.;

5.1.4. patyčios kibernetinėje erdvėje: patyčios iš kito asmens naudojantis informacinėmis technologijomis ir/ar informacinės visuomenės informavimo priemonėmis, siekiant įbauginti tą asmenį, pakenkti jo reputacijai ar kitokiu būdu jį pažeminti, neatsižvelgiant į tai, ar patyčių informacija siunčiama asmeniškai, ar paskleidžiama neapibrėžtam gavėjų skaičiui.

5.2. patyčias patiriantis vaikas – mokinys, iš kurio yra tyčiojamasi;

5.3. besityčiojantysis – mokinys ar suaugęs, inicijuojantis patyčias ir/ar prisidedantis prie jų;

5.4. patyčias patiriantis suaugęs – administracijos atstovas, mokytojas, švietimo pagalbos specialistas ar kitas darbuotojas, iš kurio tyčiojasi mokinys(-iai) ar suaugęs asmuo;

5.5. patyčių stebėtojas – mokinys ar suaugęs, matantis ar žinantis apie patyčias;

5.6. patyčių prevencija – veikla, skirta patyčių rizikai mažinti imantis mokyklos bendruomenės narių (vaikų, administracijos atstovų, mokytojų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių;

5.7. patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant mokinių tėvus (globėjus, rūpintojus);

5.8. patyčių prevencijos ir intervencijos stebėsena – patyčių situacijos mokykloje stebėjimas renkant, analizuojant faktus ir informaciją, reikalingą geriau šį reiškinį pažinti bei valdyti, prognozuoti reiškinio tolesnę raidą ir galimą poveikį.

6. Tvarkos aprašas parengtas vadovaujantis Marijampolės savivaldybės tarybos 2017 m. vasario 27 d. sprendimu Nr. 1-42, patvirtintu „Patyčių prevencijos ir intervencijos vykdymo Marijampolės savivaldybės bendrojo ugdymo mokyklose tvarkos aprašu“.

**II. PATYČIŲ STEBĖSENA IR PREVENCIJA MOKYKLOJE**

7. Patyčių prevencija ir intervencija yra svarbi mokyklos veiklos dalis, kurios planavimu, organizavimu ir stebėsena rūpinasi mokyklos vadovas, Vaiko gerovės komisijos nariai, klasių auklėtojai, o ją vykdo visi mokyklos bendruomenės nariai.

8. Mokyklos vadovas yra atsakingas už Mokyklos tvarkos aprašo parengimą ir vykdymą, už stebėsenos rezultatais paremto kasmetinio mokyklos patyčių prevencijos priemonių plano parengimą, pristatymą mokyklos bendruomenei ir vykdymą.

9. Patyčių prevencijos ir intervencijos vykdymo tvarkos įgyvendinimą koordinuoja ne mažiau kaip trys atsakingi asmenys. Mokyklos vadovas jais paskiria Vaiko gerovės komisijos narius ir/ar kitus asmenis ir patvirtina savo įsakymu, kurie kasmet:

9.1. inicijuoja anoniminę vaikų, tėvų ir mokytojų apklausą ir apibendrina jos rezultatus;

9.2. surenka apibendrintus duomenis iš klasių auklėtojų dėl mokykloje fiksuotų pranešimų apie patyčias ir atlieka jų analizę (ne rečiau kaip kartą per pusmetį);

9.3. remdamiesi apklausos ir pranešimų apie patyčias analizės duomenimis, rengia patyčių prevencijos ir intervencijos priemonių planą;

9.4. aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje;

9.5. teikia siūlymus mokyklos vadovui dėl patyčių prevencijos ir intervencijos priemonių įgyvendinimo mokykloje, mokyklos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

9.6. teikia siūlymus mokyklos vadovui dėl Mokyklos tvarkos aprašo tobulinimo;

9.7. atlieka kitus mokyklos patyčių prevencijos ir intervencijos vykdymo tvarkoje numatytus veiksmus.

10. Klasės auklėtojai kasmet išanalizuoja ir apibendrina turimus pranešimus apie patyčias, informuoja Vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis (2 priedas).

**III. PATYČIŲ INTERVENCIJA MOKYKLOJE**

11. Visais įtariamų ir realių patyčių atvejais kiekvienas mokyklos administracijos atstovas, mokytojas ar švietimo pagalbos specialistas, kitas darbuotojas reaguodamas nedelsiant:

11.1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus;

11.2. primena mokiniui, kuris tyčiojasi, mokyklos nuostatas ir elgesio taisykles;

11.3. iškilus pavojui dėl mokinio sveikatos ir gyvybės, kreipiasi į pagalbą galinčius suteikti asmenis (tėvus (globėjus, rūpintojus) ar mokyklos darbuotojus bei mokykloje dirbantį visuomenės sveikatos priežiūros specialistą) ar institucijas (pvz., policija, greitoji pagalba);

11.4. informuoja klasės auklėtoją, socialinį pedagogą apie įtariamas ir/ar įvykusias patyčias.

12. Mokyklos administracijos atstovas, mokytojas, švietimo pagalbos specialistas ar kitas darbuotojas veikia nedelsdamas, įtaręs ir/ar pastebėjęs patyčias kibernetinėje erdvėje ar gavęs apie jas pranešimą:

12.1 išsaugo vykstančių kibernetinių patyčių įrodymus ir nedelsiant imasi visų reikiamų priemonių kibernetinėms patyčioms sustabdyti;

12.2. įvertina grėsmę mokiniui, jo sveikatai ir, esant poreikiui, kreipiasi į pagalbą galinčius suteikti asmenis (tėvus (globėjus rūpintojus) ar mokyklos darbuotojus bei mokykloje dirbantį visuomenės sveikatos priežiūros specialistą) ar institucijas (pvz., policija, greitoji pagalba);

12.3. surenka informaciją apie besityčiojančiųjų tapatybę, dalyvių skaičių ir kitus galimai svarbius faktus;

12.4. informuoja klasės auklėtoją, socialinį pedagogą apie kibernetines patyčias ir pateikia įrodymus (išsaugotą informaciją).

13. Klasės auklėtojas gavęs informaciją apie įtariamas ir/ar įvykusias patyčias:

13.1. užpildo nustatytą pranešimo apie patyčias formą (3 priedas) ir pristato ją socialiniam pedagogui;

13.2. organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus dalyvauti pokalbiuose;

13.3. atlieka tolesnę patyčių situacijos stebėseną.

14. Klasės auklėtojas, nesiliaujant patyčioms ar esant sudėtingesniam patyčių atvejui, kreipiasi į mokyklos Vaiko gerovės komisiją ar konkrečius mokyklos direktoriaus įsakyme nurodytus asmenis ir perduoda surinktus faktus apie netinkamą elgesį.

15. Mokyklos vaiko gerovės komisija (ar konkretūs mokyklos direktoriaus įsakyme nurodyti asmenys), įvertinusi turimą informaciją:

15.1 numato veiksmų planą, supažindina su jo nevykdymo pasekmėmis skriaudėją ir jo tėvus (globėjus, rūpintojus), esant poreikiui koreguoja veiksmų planą;

15.2. informuoja apie esamą situaciją mokyklos vadovą, esant poreikiui – Marijampolės savivaldybės administracijos Vaikų teisių apsaugos skyrių ir Marijampolės savivaldybės administracijos Švietimo, kultūros ir sporto departamento Švietimo skyrių.

16. Mokiniui pasityčiojus iš administracijos atstovo, mokytojo, švietimo pagalbos specialisto ar kito darbuotojo, asmuo, pastebėjęs ir/ar įtaręs patyčias, turėtų informuoti mokyklos vadovą, kuris imasi šių (ir/ar kituose mokyklos dokumentuose numatytų) veiksmų:

16.1. organizuoja (arba paveda tai atlikti mokyklos direktoriaus įsakyme nurodytiems asmenims) individualius pokalbius su patyčių dalyviais, išanalizuoja patyčių situaciją;

16.2. imasi kitų būtinų priemonių ir veiksmų, kad patyčių situacija nepasikartotų.

17. Administracijos atstovui, mokytojui, švietimo pagalbos specialistui ar kitam darbuotojui pasityčiojus iš mokinio, asmuo, pastebėjęs ir/ar įtaręs patyčias, turi nedelsiant informuoti mokyklos vadovą (jo nesant vadovo pavaduotoją), kuris:

17.1. organizuoja (arba paveda tai atlikti mokyklos direktoriaus įsakyme nurodytiems asmenims) individualius pokalbius su patyčių dalyviais, išanalizuoja patyčių situaciją;

17.2. imasi kitų būtinų priemonių ir veiksmų, kad patyčių situacija nepasikartotų.

18. Mokyklos vadovas (jo nesant, vadovo pavaduotojas), sužinojęs apie mokyklos darbuotojo patiriamas patyčias arba mokyklos darbuotojo tyčiojimąsi, privalo nedelsiant imtis priemonių, numatytų Mokyklos tvarkos apraše. Apie nustatytus vaiko teisių pažeidimus mokykla informuoja kompetentingas valstybės ir Marijampolės savivaldybės institucijas.

19. Kitiems patyčių dalyviams pagal individualius poreikius mokykloje teikiama švietimo pagalbos specialistų ar pedagogų pagalba.

20. Tais atvejais, kai mokykloje nėra švietimo pagalbos specialistų ar yra kitos priežastys, dėl kurių negali būti teikiama švietimo ar kita pagalba ar netikslinga ją teikti mokykloje, klasės vadovas ar kuratorius ir/ar administracijos atstovas nukreipia mokinį ir jo tėvus (globėjus, rūpintojus) į Savivaldybės švietimo pagalbos įstaigą.

**IV. BAIGIAMOSIOS NUOSTATOS**

21. Visi dokumentai, esantys mokinio asmens byloje, ir duomenys, susiję su mokiniu ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti mokinio teises ir teisėtus interesus.

22. Mokyklos vadovas metinėje veiklos ataskaitoje Marijampolės savivaldybės tarybai pateikia informaciją apie šio tvarkos aprašo įgyvendinimą, mokykloje naudojamas aktyvias patyčių prevencijos priemones ir nustatytus patyčių atvejus bei į juos reaguojant atliktus veiksmus.

23. Tvarkos aprašas skelbiamas mokyklos internetinėje svetainėje [www.stankeviciaus.lt](http://www.stankeviciaus.lt) .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patyčių prevencijos ir intervencijos vykdymo

Marijampolės Rimanto Stankevičiaus pagrindinėje

mokykloje tvarkos aprašo

2 priedas

**MARIJAMPOLĖS RIMANTO STANKEVIČIAUS PAGRINDINĖ MOKYKLA**

**.............. KLASĖS AUKLĖTOJO VEIKLOS PATYČIŲ PREVENCIJOS IR**

 **INTERVENCIJOS SRITYSE ANALIZĖS FORMA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(pildymo data)

|  |  |
| --- | --- |
| Laikotarpis: |  |
| Kiek patyčių atvejų buvo fiksuota per šį laikotarpį? *(įrašykite skaičių)* |  |
| Kokios patyčių formos dažniausiai naudotos? *(pabraukti dažniausiai pasireiškusiais patyčių formas ir įrašyti konkrečių atvejų skaičių):* |
| Žodinės: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.; |  |
| Fizinės: mušimas, spardymas, spaudimas, dusinimas, užkabinėjimas, turtinė žala ir kt.; |  |
| Socialinės: socialinė izoliacija arba tyčinė atskirtis, gandų skleidimas ir kt.; |  |
| Elektroninės: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas siekiant sugriauti gerą vardą arba santykius, pažeminti ir kt. |  |
| Kiek buvo pasikartojančių patyčių atvejų?  |  |
| Dažniausiai besityčiojančių mokinių vardai, pavardės *(įrašyti)* |  |
| Mokyklos vaiko gerovės komisijoje dėl patyčių ir/ar kitų mokinio elgesio taisyklių pažeidimų svarstytų mokinių vardai, pavardės *(įrašyti)* |  |
| Kiek įvyko pokalbių su mokinių tėvais dėl vaiko patiriamų patyčių? |  |
| Kiek įvyko pokalbių su besityčiojančių mokinių tėvais? |  |
| Kiek įvyko pokalbių su mokyklos administracijos darbuotojais? |  |
| Kiek įvyko pokalbių su švietimo pagalbos specialistais (socialiniu pedagogu, psichologu)? |  |
| Kiek klasės mokinių dalyvauja švietimo pagalbos specialistų konsultacijose dėl patyčių? |  |
| Klasės auklėtojo veikla patyčių prevencijos srityje *(trumpai aprašykite per šį laikotarpį savo vykdytą veiklą; jei užsiėmimus vedė kiti asmenys, nurodykite, kas):* |
|  |
| Kita svarbi informacija: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 Klasės auklėtojo vardas, pavardė Parašas

Patyčių prevencijos ir intervencijos vykdymo

Marijampolės Rimanto Stankevičiaus pagrindinėje

mokykloje tvarkos aprašo

3 priedas

**MARIJAMPOLĖS RIMANTO STANKEVIČIAUS PAGRINDINĖ MOKYKLA**

**PRANEŠIMAS APIE PATYČIAS**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pildymo data)

**I. Bendrieji duomenys**

|  |  |
| --- | --- |
| Kada įvyko patyčios (data, val.): |  |
| Kur įvyko patyčios: |  |
| Kas pranešė apie patyčias: |  |
| Kokia patyčių forma naudota ar įtariama, kad buvo naudota (pabraukti arba įrašyti): |
| Žodinės: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.; |
| Fizinės: mušimas, spardymas, spaudimas, dusinimas, užkabinėjimas, turtinė žala ir kt.; |
| Socialinės: socialinė izoliacija arba tyčinė atskirtis, gandų skleidimas ir kt.; |
| Elektroninės: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas siekiant sugriauti gerą vardą arba santykius, pažeminti ir kt. |
| Kita |
| Ar patyčios pasikartojančios? (jau buvo panašių atvejų, susijusiais su išvardintais asmenimis) |  |

**II. Duomenys apie patyčių dalyvius**

|  |  |
| --- | --- |
| Asmens, patyrusio patyčias, vardas, pavardė (jei mokinys, nurodoma ir klasė) |  |
| Asmens(-ų), kuris(-ie) tyčiojosi, vardas, pavardė (jei mokinys, nurodoma ir klasė) |  |
| Asmens(-ų), stebėjusio(-ių) patyčias, vardas, pavardė (jei mokinys, nurodoma ir klasė) |  |

**III. Įvykio aprašymas**

|  |
| --- |
|  |

**IV. Veiksmų planas**

|  |  |
| --- | --- |
| Su asmeniu, patyrusiu patyčias |  |
| Su asmeniu(-imis), kuris(-ie) tyčiojosi |  |
| Su stebėtojais  |  |
| Su patyčių dalyvių tėvais  |  |
| Su kitais mokyklos darbuotojais  |  |
| Kita (įrašyti) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 Klasės auklėtojo vardas, pavardė Parašas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 Socialinio pedagogo vardas, pavardė Parašas